הצמד

הצמד (באנגלית: The Deuce) היא סדרת טלוויזיה אמריקאית מסוגת הדרמה המשכית תקופתית בהפקת רשת HBO, המתארת את התפתחותה של תעשיית הפורנו בניו יורק של תחילת שנות השבעים. הסדרה נוצרה על ידי דייוויד סיימון, אשר נמנה גם על צוות כותביה, ביחד עם הסופר ג'ורג' פלקנוס. בסדרה, אשר צולמה בניו יורק, מככבים מגי ג'ילנהול וג'יימס פרנקו, שאף ביים שניים מפרקי העונה הראשונה ונמנה עם מפיקיה. פרק הבכורה של הסדרה שודר ב-10 בספטמבר 2017, אך היה זמין במסגרת שירות ה-VOD של החברה כבר מה-25 באוגוסט 2017. שם הסדרה לקוח מכינויו של רחוב 42, החוצה את רובע מנהטן ממזרח למערב ואשר היה ידוע בעבר כ"רובע החלונות האדומים" של ניו יורק, בשל חנויות המין, בתי הקולנוע שהקרינו סרטים פורנוגרפיים ופעילות זנות ענפה שנערכה לאורכו. בישראל, הסדרה משודרת ב-yes. עלילת הסדרה מתרחשת בתחילת שנות ה-70 בעיר ניו יורק, בעיקר באזור מנהטן וטיימס סקוור, העוקבת אחר התפתחותה של תעשיית הפורנו בעיר, אשר החלה בתהליך לגליזציה בשנים אלה. הסדרה מתחקה אחר מספר דמויות מתחומים שונים של חיי הלילה בעיר. בין הדמויות הבולטות בסדרה ניתן למצוא את וינסנט מרטינו (אותו מגלם ג'יימס פרנקו") - איש קשה יום אשר עובד בשתי עבודות (בר ומסעדה) על מנת לפרנס את משפחתו ועל מנת לכסות את חובות ההימורים של אחיו התאום פרנקי (שגם אותו מגלם פרנקו). במקביל עוקבת הסדרה אחר מספר פרוצות, בהן לורי (אמילי מיד) ואשלי (ג'יימי ניומן), וכן אחר הסרסורים המנהלים אותן, דוגמת רודני (מת'וד מן) וסי-סי (גארי קאר). כמו כן עוקבת הסדרה אחר איילין (בכינוייה "קנדי"), אם חד הורית העוסקת בזנות על מנת לפרנס את בנה (אותה מגלמת מגי ג'ילנהול), אשר בניגוד לשאר הפרוצות, בוחרת לעבוד באופן עצמאי. סיימון החל לעבוד על הפרויקט בשנת 2015, לאחר שהחל לחקור לעומק, ביחד עם שותפו ג'ורג' פלקנוס (שעבד עמו ביחד בסדרה "הסמויה"), את השפעות הפיכת תעשיית הפורנו בניו יורק לחוקית במהלך שנות ה-70 ואת השפעתה על מפת הנדל"ן בעיר. בדומה לנעשה ב"סמויה", היה חשוב לסיימון לבסס את דמויות הסדרה על סיפורים של אנשים אמיתיים. צוות ההפקה של הסדרה כולל נשים רבות, בהן מישל מקלרן, במאית שובר שורות, משחקי הכס ו-ווסטוורלד, שביימה את פרק הבכורה ואת הפרק החותם את העונה. ג'ילנהול, שלה תפקיד ראשי בסדרה, אף נמנית עם צוות המפיקים, תפקיד שאיפשר לה לפתח ולעצב את דמותה של "קנדי", כדי לוודא שתזכה לזמן מסך הולם. וינסנט מרטינו (ג'יימס פרנקו) - איש קשה יום אשר עובד בשתי עבודות על מנת לפרנס את משפחתו ועל מנת לכסות את חובות ההימורים של אחיו התאום פרנקי. בהמשך הסדרה, הופך לחייל בשירות המאפיה בעיר יחד עם אחיו. פרנקי מרטינו (ג'יימס פרנקו) - מהמר כפייתי ואחיו של וינסנט. איילין ("קנדי") מארל (מגי ג'ילנהול) - אם חד הורית העוסקת בזנות באופן עצמאי על מנת לפרנס את בנה. לארי בראון (גבנגה אקינאגבה) - סרסור. סי.סי (גארי קאר) - סרסור אשר נוהג לגייס לעבודה בחורות צעירות שמגיעות לתחנת הרכבת "גרנד סנטרל". בובי דוויאר (כריס בוואר) - עובד איגוד, נשוי לאחותם של וינסנט ופרנקי. שותף לווינסנט בעבודתו עם המאפיה. פול הנדריקסון (כריס קוי). דרלין (דומיניק פישבק) - זונת רחוב. גואי דוויר (מייקל גנדולפיני) אתר האינטרנט הרשמי של הצמד (באנגלית) הצמד, ברשת החברתית אקס (טוויטר) "הצמד", במסד הנתונים הקולנועיים IMDb (באנגלית) "הצמד", באתר Rotten Tomatoes (באנגלית) "הצמד", באתר Metacritic (באנגלית) "הצמד", באתר HBO Max (באנגלית) "הצמד", באתר Hulu סדרות (באנגלית) "הצמד", במסד הנתונים הקולנועיים KinoPoisk (ברוסית) יואב סיון, סקס והעיר הגדולה, באתר "ידיעות אחרונות", 2 באוקטובר 2017 עידו ישעיהו‏, נדונה לתהילה: כך הפכה "הצמד" לסדרה הטובה ביותר בטלוויזיה, באתר וואלה, 5 בנובמבר 2018 עידו ישעיהו‏, "הצמד" עונה 1 פרק 1: ספלאש, באתר וואלה, 12 בספטמבר 2017 בחסות HBO: ג"יימס פרנקו ומגי ג"ילנהול נכנסים לתעשיית הפורנו, באתר מעריב אונליין, 22 באוגוסט 2017 דנה קסלר, זוכרים את הפורנו: הסדרה "הצמד" מגוללת את הולדת התעשייה בניו יורק, באתר כלכליסט, 10 בספטמבר 2017 סמדר שילוני, "הצמד": סדרה שמזעזעת את הצופה - ולא בגלל הפורנו, באתר ynet, 30 באוגוסט 2017 נירית אנדרמן, "הצמד": סקס, סליז ואלימות בתעשיית הפורנו של ניו יורק בשנות ה–70, באתר הארץ, 11 בספטמבר 2017 חן חדד, "הצמד": סדרה על סקס בלי שום דבר סקסי, באתר הארץ, 13 בספטמבר 2017 מרט פרחומובסקי, הצמד": סדרה מלאכותית שנרקחה בתנאי במעבדה, באתר הארץ, 12 בספטמבר 2017